Șofer beat a dat cu autoutilitara într-un gard pe DN17 la Pojorâta
Vineri la ora 11:47, polițiștii din cadrul Secției 11 de Poliție Rurală Pojorâta au fost sesizați prin SNUAU 112, despre producerea unui eveniment rutier cu pagube materiale pe DN 17 la Pojorâta. În urma cercetărilor efectuate s-a stabilit faptul că un bărbat de 64 ani din Sadova a condus autoutilitara din direcția Vatra Dornei – Câmpulng Moldovenesc, a părăsit partea carosabilă și a intrat în coliziune cu un gard, producând avarii și pagube materiale. Șoferul a fost testat cu aparatul etilotest, rezultând o valoare de 0,94 mg/l alcool pur în aerul expirat, fiind ulterior condus la Spitalul Municipal Câmpulung Moldovenesc, unde i s-au prelevat mostre biologice de sânge în vederea stabilirii alocoolemiei. În cauză s-a întocmit dosar penal privind săvârșirea infracțiunii de „conducerea unui vehicul sub influența alcoolului sau a altor substanțe” faptă prev. și ped. de art 336 alin 1 din Codul Penal, șoferului fiindu-i suspendat dreptul de a conduce autovehicule pe drumurile publice și fiind sancționat contravențional conform OUG 195/2002 RMC pentru faptul că nu avea asupra sa permisul de conducere și actul de identitate.